hotchpotch/miracl-hf-unified huggingface dataset:
Julia Hamari
Julia (alun perin Júlia) Hamari (s. 21. marraskuuta 1942 Budapest) on unkarilainen mezzosopraano ja kontra-altto. Hän aloitti lapsena pianonsoiton, mutta siirtyi siitä lauluun. Hän opiskeli Ferenc Lisztin musiikkiakatemiassa ja Stuttgartin musiikkikorkeakoulussa. Vuonna 1966 hän debytoi solistina Karl Richterin johtamassa Bachin "Matteus-passion" esityksessä Wienissä. Muita kapellimestareita, joiden kanssa Hamari on työskennellyt, ovat olleet Herbert von Karajan, Sergiu Celibidache, Rafael Kubelík, Georg Solti, Karl Böhm ja Pierre Boulez. Yhdysvalloissa hän teki ensiesiintymisensä Chicagon sinfoniaorkesterin kanssa vuonna 1967.
Hamarilla on ollut myös laaja oopperaohjelmisto, johon ovat kuuluneet esimerkiksi "Carmen", "La cenerentola" ja "Così fan tutte". Hänen muuhun ohjelmistoonsa lukeutuvat Bachin kantaatit. Hamari on esiintynyt muun muassa Salzburger Festspielellä, La Scalassa, Covent Gardenissa, Wienin valtionoopperassa, Glyndebournen oopperafestivaalilla ja Metropolitan-oopperassa. Hän on toiminut Stuttgartin musiikkikorkeakoulun professorina.
Manfred Bruns
Manfred Bruns (s. 1934) on saksalainen juristi, joka tunnetaan seksuaalivähemmistöjen sekä HIV-positiivisten ja AIDS-potilaiden oikeuksia ajavana aktivistina. Hän oli mukana perustamassa LSVD-järjestöä ja on toiminut sen johtokunnassa. Hän on saanut työstään 1. luokan Bundesverdienstkreuzin. Hän oli vuoteen 1994 saakka yleisenä syyttäjänä Karlsruhessa.
Rhett Forrester
Rhett W. Forrester (22. syyskuuta 1956 Tucker, Georgia – 22. tammikuuta 1994 Atlanta, Georgia) oli yhdysvaltalainen heavy/hard rock -laulaja.
Forrester toimi newyorkilaisen Riot-yhtyeen laulajana vuosina 1981–1984. Hänen aikanaan yhtye oli erittäin suosittu muun muassa Japanissa ja esiintyi kiertueilla suurten nimien kuten Kissin ja Aerosmithin kanssa.
Riotin lopetettua toimintansa vuonna 1984 Forrester työskenteli useiden eri muusikoiden projekteissa. Hän lauloi muun muassa entisen Virgin Steele -kitaristin Jack Starrin albumilla "Out of the Darkness" ja teki kaksi sooloalbumia. Forresterin kuoleman jälkeen vuonna 1996 julkaistiin vielä yksi soololevy sekä Keel-yhtyeen Brian Jayn kanssa tehty albumi.
Rhett Forrester kuoli ryöstöyrityksen yhteydessä tammikuussa 1994. Hän kieltäytyi luovuttamasta autoaan kahdelle ryöstäjälle ja joutui ammutuksi. Surmaajia ei ole saatu kiinni. Forrester on haudattu synnyinkaupunkiinsa Tuckeriin Georgian osavaltiossa.
Iskatelei
Iskatelei (, nenetsiksi Искатель) on kaupunkityyppinen taajama Venäjän Nenetsian Zapoljarnyin piirissä, Barentsinmereen laskevan Petšoran itäisellä eli oikealla rannalla noin 100 km joen suulta. Nenetsian pääkaupunki Narjan-Mar sijaitsee välittömästi Iskantelein naapurissa lounaassa. Narjan-Marin lentoasema palvelee myös Iskantein asukkaita. Taajamassa on pieni jokisatama. Piirikunnan tieyhteydet ovat vain paikalliset, seudulta ei toistaiseksi ole ympärivuotista tieyhteyttä Nenetsian ydinosan ulkopuolelle.
Vuoden 2010 väestönlaskennan mukaan Zapoljarnyin piirissä asui 20 432 henkeä, joista Iskatelein taajamassa noin kolmannes eli 6 881 henkeä.
Iskateleissa toimiviin yrityksiin kuuluu esimerkiksi petrokemian yritys Nenenskaja Neftegaza (ОАО "Ненецкая нефтебаза").
Ex
Ex tarkoittaa seuraavia:
Whitechapel (täsmennyssivu)
Whitechapel voi tarkoittaa ainakin seuraavia:
Rumspringa
Rumspringa (myös Rumschpringe tai Rumshpringa) tarkoittaa "hyppimistä sinne tänne" ja viittaa nuoruuden aikuistumisriittiin amissien, erään anabaptistisen kristillisen suuntauksen, jäsenten keskuudessa. Rumspringa alkaa noin 14-16 vuoden iässä ja päättyy, kun nuori päättää ottaa kasteen ja liittyä amissikirkkoon tai vaihtoehtoisesti päättää erota yhteisöstä. Valtava enemmistö valitsee kasteen ja pysyy yhteisön jäsenenä. Vain osa amissiryhmistä käyttää tätä termiä ja niissä amissien vanhimmisto katsoo sen merkitsevän aikaa nuorten väliselle seurustelulle ja aviopuolison etsimiselle.
Suomen talousvyöhyke
Suomen talousvyöhyke on merialue, joka sijaitsee Suomen aluevesien ulkopuolella, mutta jossa Suomen valtiolla on oikeus elollisten ja elottomien luonnonvarojen tutkimiseen ja hyödyntämiseen. Talousvyöhykkeellä myös sovelletaan Suomen lakia meriympäristön suojelussa. Kaikilla valtioilla on vyöhykkeellä merenkulun ja ylilennon vapaus.
Talousvyöhyke perustuu YK:n merioikeusyleissopimukseen. Vyöhykkeen rajat Ruotsin, Viron ja Venäjän talousvyöhykkeitä vastaan on määritetty sopimuksin. Yhtenäinen talousvyöhyke perustettiin vuoden 2005 alussa. Aiemmin oli erilliset lait kalastusvyöhykkeestä ja mannerjalustasta.
Nord Stream -kaasuputki Venäjältä Saksaan kulkee Suomenlahdella Suomen talousvyöhykkeellä noin 30 kilometrin päässä rannikosta.
Hakamäki
Hakamäki tarkoittaa seuraavia asioita:
Hakanen
Hakanen on suomalainen sukunimi, joka on muun muassa seuraavilla henkilöillä:
Hakola (täsmennyssivu)
Hakola on seuraavien henkilöiden sukunimi:
K. C. Pant
Krishna Chandra Pant (1931 Nainital – 15. marraskuuta 2012 Delhi) oli intialainen poliitikko. Hän toimi muun muassa maansa puolustusministerinä vuosina 1987–1989. Hänestä tuli suunnittelukomission varapuhemies vuonna 2000. Hän tuli valituksi Lok Sabhaan vuosina 1962, 1967, 1971 ja 1989. Vuonna 1978 hänet valittiin Rajya Sabhaan, jonka johtajana hän toimi vuosina 1979–1980. Pant aloitti poliittisen uransa Intian kongressipuolueessa, mutta siirtyi vuonna 1998 Intian kansanpuolueeseen. Myös Pantin isä Govind Ballabh Pant ja vaimo Ila Pant ovat toimineet politiikassa.
T/B Turso
T/B "Turso" on vuonna 1949 Wärtsilän Hietalahden telakalla rakennettu hinaaja sekä satamajäänmurtaja. Alus on nykyisin Alfons Håkansin omistuksessa.
Powerless (Linkin Parkin single)
Powerless on Linkin Parkin viidennen, kesäkuussa 2012 julkaistun, "Living Things" -albumin kappale, joka julkaistiin iTunes-singlenä Japanissa lokakuussa 2012. Kappale on balladi, ja se on albumin viimeinen kappale. Kappale soi elokuvan lopputeksteissä.
Digitaalinen single:
Castle of Glass
Castle of Glass on Linkin Parkin viidennen, kesäkuussa 2012 julkaistun, "Living Things" -albumin neljäs single, joka julkaistiin helmikuussa 2013. Kappale kuuluu myös -pelissä.
Ila Pant
Ila Pant (s. 10. maaliskuuta 1938 Nainital) on intialainen kansanpuolueen poliitikko. Hän opiskeli Allahabadin yliopistossa ja on varsinaiselta ammatiltaan sosiaalityöntekijä. Hän tuli vuonna 1998 valituksi 12. Lok Sabhaan. Hänen aviomiehensä oli vuodesta 1957 K. C. Pant, ja hän sai kaksi lasta.
Taomati Iuta
Taomati Iuta (s. 2. toukokuuta 1939 Beru) on kiribatilainen poliitikko. Hän opiskeli Leicester College of Educationissa Yhdistyneessä kuningaskunnassa. Hänet valittiin Kiribatin parlamenttiin ensimmäistä kertaa vuonna 1978, ja hän on sittemmin toiminut sen puhemiehenä. Hän toimi vuosina 1991–1994 maansa varapresidenttinä ja talousministerinä. Lisäksi hän on toiminut kauppa-, teollisuus- ja työministerinä, liikenne- ja viestintäministerinä sekä luonnonvarain kehityksen ministerinä. Hänellä on puoliso Ilaisa Pentusi Iuta.
Kapealehtipaju
Kapealehtipaju ("Salix rosmarinifolia") on pensasmainen pajulaji. Se kasvaa pystysti 30:stä 150:een senttimetriä korkeaksi. Pensaan haarat ovat lyhytkarvaisia–kaljuja, väri harmaanvihreästä ruskeaan. Vuosikasvaimet ovat pitkäkarvaisia. Lehdet ovat tavallisesti korvakkeettomia. Lehtien lavat ovat kahdesta ja puolesta neljään senttimetriä pitkiä, tummanvihreitä, muodoltaan kapeanpuikeasta tasasoukkaan. Niiden yläpinta on karvainen tai kalju, alapinta karvainen, laita litteä ja harvasti nystyinen. Kapealehtipaju kukkii keväällä ennen lehtien kasvamista. Norkot ovat lyhytperäisiä.
Kapealehtipajun tiedetään risteytyvän ehkä samaa lajia olevan hanhenpajun kanssa.
Juolukkapaju
Juolukkapaju ("Salix myrtilloides") on matalakasvuinen pensas pajujen suvussa. Sen kasvutapa on pystyhkö tai koheneva. Pensaan haarat ovat kaljuja, väri punaruskeasta harmaaseen. Lehdet ovat korvakkeettomia. Lehtien lavan muoto on pitkulaisesta pyöreänsoikeaan, ehytlaitainen, korkosuoninen, herttatyvinen, kärki tylppä tai lyhytsuippuinen. Lehtien yläpinta on tummanvihreä ja alapinta sinertävänvihreä. Juolukkapaju kukkii keväällä lehtien puhjetessa.
Juolukkapajua esiintyy Suomen alueella koko maassa lukuun ottamatta Ahvenanmaata. Sen tiedetään risteytyvän hanhenpajun, pohjanpajun ja virpapajun kanssa.
Vain elämää (televisiosarjan kokoelmalevy)
Vain elämää on samannimisen televisiosarjan pohjalta 16. marraskuuta 2012 julkaistu kokoelmalevy, joka sisältää ohjelmassa esitettyjä kappaleita. Kokoelma nousi heti julkaisunsa jälkeen Suomen virallisen albumilistan ensimmäiseksi, jossa se vietti seuraavat neljä viikkoa. Yhteensä kokoelma oli albumilistalla 24 viikkoa. Lisäksi Mid-price -listaviikkoja kertyi 26.
Levy myi jo ennakkoon platinalevyyn oikeuttavan määrän, yli 20 000 kappaletta. Kolmen päivän kuluttua julkaisusta levyn myyntiluvut olivat jo ylittäneet tuplaplatinarajan. Joulukuussa 2012 levy nousi 2000-luvun myydyimmäksi musiikkialbumiksi Suomessa 160 000 kappaleen myynnillä. Tällä hetkellä kokoelmaa on myyty 164 119 kappaletta.
Kokoelman saavuttaman suosion myötä loput sarjassa esitetyistä kappaleista julkaistaan uudella kokoelmalevyllä 21. joulukuuta.
André Rudersdorf
André Rudersdorf (s. 9. syyskuuta 1995 Hadamar) on saksalainen moottoriurheilija. Hän aloitti uransa karting-sarjoissa. Vuonna 2011 Rudersdorf kilpaili ADAC Formel Masters -sarjassa sijoittuen 18:nneksi. Vuonna 2012 hän voitti Itävallan Formel 3 Cup- ja ATS Formel 3 Trophy -sarjojen mestaruudet. Hän saavutti molemmissa sarjoissa yhteensä 21 voittoa. Vuonna 2013 Rudersdorf kilpaili Euroopan Formula 3 -sarjassa saavuttaen kolme pistettä.
Nelonen (täsmennyssivu)
Nelonen tai neloset voi viitata muun muassa seuraaviin:
Tarhuna
Tarhuna on kaupunki Libyassa 65 kilometriä Tripolista kaakkoon. Siellä on 13 264 asukasta (2011) mutta lähiseudut mukaan ottaen kaupunkiasutusta on 296 000.
Seudun kansallissankarin Ali Swidan Alhatmyn italialaiset hirttivät vuonna 1922. Hänen muistokseen on kaupungissa muistomerkki Tarhunan moskeijaa vastapäätä.
Kaupungissa on Nasserin yliopiston lainopillinen tiedekunta.
Formula 3 Euroseries -kausi 2013
Euroopan Formula 3 -kausi 2013 oli yhdestoista kausi entiselle Formula 3 Euroseries-sarjalle ja ensimmäinen nykyiselle Euroopan Formula 3 mestaruussarjalle. Kausi alkoi 23. maaliskuuta Italian Monzassa ja päättyi 20. lokakuuta Saksan Hockenheimringin radalla.
Sarjan mestaruuden voitti italialainen Raffaele Marciello. Toiseksi sijoittui ruotsalainen Felix Rosenqvist ja kolmanneksi brittiläinen Alex Lynn.
Dihydrostreptomysiini
Dihydrostreptomysiini (CHNO) on puolisynteettinen aminoglykosidiantibiootti, jota käytetään lähinnä eläinlääketieteessä.
Dihydrostreptomysiini muistuttaa rakenteeltaan streptomysiiniä ja on sen johdannainen. Se eroaa streptomysiinistä siten, että streptomysiinin sisältävä aldehydiryhmä on pelkistynyt hydroksyyliryhmäksi. Dihydrostreptomysiiniä valmistetaan streptomysiinistä pelkistämällä. Yhdiste tehoaa samoihin bakteereihin kuin streptomysiinikin, erityisesti gramnegatiivisiin bakteereihin, mutta "Pseudomonas aeruginosa" -kannat ovat usein sille resistenttejä. Eräät muutkin bakteerit kehittävät dihydrostreptomysiinille suhteellisen helposti vastustuskyvyn.
Kuten muutkin aminoglykosidit, dihydrostrepromysiini vaikuttaa sitoutumalla bakteerien ribosomien 30S-alayksikköön ja estävät proteiinisynteesiä. Dihydrostreptomysiini on ototoksinen ja aiheuttaa kuulovaurioita, minkä vuoksi sitä ei enää käytetä ihmisten lääkitsemiseen. Sitä voidaan käyttää vasikoiden ripuliin, vasikoiden stafylokokki-infektion hoitoon, sekä koirilla, lehmillä, sioilla ja hevosilla "Leptospira"-infektioiden hoitoon. Dihydrostreptomysiiniä voidaan käyttää yhdessa G-penisilliinin, muiden penisilliinien, tai kefaleksiinin kanssa.
Sideshow
Sideshow on esittävän taiteen muoto, jonka juuret ovat amerikkalaisessa sirkus- ja karnevaaliperinteessä. Suomenkielessä sideshown käsitteelle ei ole vastaavaa sanaa, jolloin esimerkiksi mediassa sideshowsta saatetaan puhua friikkisirkuksena.
Vapaasti suomennettuna se on väliohjelma. Sirkusväen kielenkäytössä se on voinut alkuaan olla mikä tahansa pääohjelman väliaikoina tapahtuva esitys. Nykyään se vertautuu ten-in-one -esitystyyppiin, joka sisältää usein elementtejä, jotka ovat tavallisessa esitystaiteessa poikkeuksellisia: tulennielemistä, piikkimatolla makaamista tai miekan nielemistä. Sideshowtaiteilijoiden esitykset ovat joskus niin vaativia, että niiden tekeminen ilman perusteellista harjoittelua voi olla hengenvaarallista.
Kautta aikojen on pidetty maksusta näytteillä erilaisia luonnon harvinaisia erikoisuuksia, joita ihmisten odotetaan tulevan katsomaan.
Usein sideshow on koottu pysyvän tai liikkuvan gallerian- tai näyttelynomaiseksi omituisuuksien esittelyksi, joita voivat olla mm. merenneidot, kääpiöt tai jättiläiset. Toisinaan näyttelykohteet ovat keinotekoisia. Asiaan liittyy yleensä myös materiaalin myyntiä.
Sideshow'ta ei pidä sekoittaa elokuviin ja teatteriin, jotka kertovat todellisista tai kuvitteellisista, joskus kummallisistakin hahmoista.
Perinteinen sideshow oli tavallinen varsinkin sirkuksissa muun ohjelman ohessa, mutta se voi olla myös esityksen yksinomainen muoto.
Perinteinen sideshow jaotellaan usein neljään eri päätyyppiin:Working acts ovat sideshow-esityksiä, joissa tehdään erilaisia uskomattomia (ja usein myös hengenvaarallisia) temppuja. Tällaisia temppuja ovat esimerkiksi miekannieleminen, erilaiset fakiiritemput, joissa neuloja työnnetään kehoon, tulennieleminen ja -puhaltaminen sekä veitsenheitto.
Sideshowbannerien maalaus on oma arvostettu lajinsa. Fred G. Johnsonia pidetään yhtenä maailman parhaimmista sideshowbannerien tekijöistä.
Moderni sideshow yhdistelee erilaisia elementtejä, ja esitykset sisältävät usein vanhojen "working acts" -temppujen lisäksi myös kokonaan uudenlaista erityisosaamista. Moderni sideshow voi olla myös taiteen rajoja ylittävää ja siihen yhdistellään ryhmästä riippuen tanssia, teatteria, musiikkia, mimiikkaa sekä sirkusta.
Joy Newman
Joy Ernestine Newman (17. marraskuuta 1945 Edmonton, Suur-Lontoo) on brittiläinen entinen uimahyppääjä.
Newman osallistui Tokion olympialaisissa 1964 kymmenen metrin kerroshyppyihin, joissa hän sijoittui yhdeksänneksitoista. Hän voitti samassa lajissa kultaa brittiläisen imperiumin ja kansainyhteisön kisoissa 1966.
Storuman
Storuman on samannimisen Storumanin kunnan keskustaajama. Se sijaitsee Västerbottenin läänissä ja Lapin historiallisessa maakunnassa Pohjois-Ruotsissa. Vuoden 2010 lopussa taajamassa oli 2 207 asukasta.
Vilhelmina
Vilhelmina on samannimisen Vilhelminan kunnan keskustaajama. Se sijaitsee Västerbottenin läänissä ja Lapin historiallisessa maakunnassa Pohjois-Ruotsissa. Vuoden 2010 lopussa taajamassa oli 3 657 asukasta.
Vilhelmina oli 1970-luvun alun kuntauudistukseen asti kauppala.
20 vuotta myöhemmin – live 2000
20 vuotta myöhemmin – Live 2000 on Hassisen koneen vuonna 2010 ilmestynyt live-albumi, joka on äänitetty Joensuun Ilosaarirockissa kesällä 2000, jolloin yhtye teki yhden esiintymisen mittaisen comebackin. Tuolloin lavalla nähtiin kaikki yhtyeessä vuosina 1979–1982 vaikuttaneet muusikot, lukuun ottamatta "Harsoinen teräs" -albumilla soittanutta Jukka Ormaa, joka ei ollut paikalla.
Poko Rekords julkaisi konsertin DVD-formaatissa jo vuonna 2001 nimellä "Hassisen kone – 20 vuotta myöhemmin". DVD:llä on lisäksi mukana viisi kappaletta, jotka ovat alun perin ilmestyneet Aki Kaurismäen elokuvassa "Saimaa-ilmiö" vuonna 1981, yhtyeen tarina ja diskografia sekä kuvagalleria.
Sten Pentus
Sten Pentus (s. 3. marraskuuta 1981 Tallinna) on virolainen moottoriurheilija. Hän aloitti uransa karting-sarjoissa. Vuonna 2000 Pentus voitti Formula Baltic -sarjan mestaruuden. Vuosina 2000–2001 Pentus voitti Viron Formula 4 -sarjan mestaruuden. Vuosina 2008–2011 Pentus kilpaili Formula Renault 3.5 -sarjassa saavuttaen kaksi voittoa. Vuonna 2012 Pentus kilpaili Auto GP -sarjassa saavuttaen 14 pistettä. Pentus on kilpaillut myös muun muassa Formula Renault NEC, Toyota Racing Series ja Formula Renault UK -sarjoissa.
Hänen sisarensa Keit on poliitikko.
Elokuussa 2014 hän meni naimisiin Kristel Reinsalun kanssa.
Halkola
Halkola on seuraavien henkilöiden sukunimi:
Hallikainen
Hallikainen on suomalainen sukunimi, joka on muun muassa seuraavilla henkilöillä:
Halmela
Halmela on seuraavien henkilöiden sukunimi:
Halmetoja
Halmetoja on suomalainen sukunimi, joka on muun muassa seuraavilla henkilöillä:
Hautakoski
Hautakoski on seuraavien henkilöiden sukunimi:
Hietakyyhky
Hietakyyhky ("Pterocles orientalis") on hietakyyhkyjen heimoon kuuluva lintulaji.
Hietakyyhky on rakenteeltaan iso ja voimakas ja se on 30-35 senttimetriä pitkä. Siivet ovat leveät, pitkät ja teräväkärkiset ja yläpuolelta kullanruskeat. Pyrstö on lyhyt. Molemmilla sukupuolilla on iso, musta vatsalaikku ja kermankeltainen rintavyö. Koiraalla on harmaa pää ja rinta ja ruskea kurkku, jonka keskellä on musta laikku. Naaraan rinta on kellanruskea ja siinä on heikkoja, mustia täpliä.
Hietakyyhkyn lentoääni on rullaava tai puliseva "tjyrrr'r'r're-ka", joka hidastuu loppua kohti. Lentoon lähtiessä hietakyyhky päästää joskus sointuvan "tjuuo" -äänen.
Hietakyyhkyja elää Portugalissa, Espanjassa, Pohjois-Afrikassa, Lähi-idässä ja Keski-Aasiassa.
Hietakyyhky pesii vähäkasvustoisilla tasangoilla. Se voi nousta myös korkeammalle vuorille ja on sukulaislajejaan vähemmän riippuvainen lämmöstä. Hietakyyhkyt lentävät lähinnä aamuisin kymmeniä kilometrejä juomapaikoille.
Kamppuri
Kamppuri on suomalainen sukunimi, joka on muun muassa seuraavilla henkilöillä:
Onni Turpeinen
Onni August Turpeinen (2. lokakuuta 1879 Hausjärvi – 15. marraskuuta 1928 Hyvinkää) oli suomalainen apteekkari ja lääketehdas Orionin perustaja.
Turpeisen vanhemmat olivat konttoristi August Turpeinen ja Fanny Simelius. Turpeinen tuli apteekkialalle vuonna 1894, ja suoritti ylioppilastutkinnon ja valmistui filosofian kandidaatiksi 1904. Samana vuonna hänestä tuli proviisori ja vuonna 1921 filosofian lisensiaatti (tohtori), väitöskirjan aiheenaan "Rehurasvan vaikutus maitorasvan kokoomukseen". Vuosina 1906–1911 hän toimi Tampereen elintarvikkeiden tarkastusaseman johtajana ja 1911–1916 Helsingin apteekkarien keskuslaboratorion johtajana. Turpeinen oli perustamassa lääketehdas Orionia vuonna 1917 ja toimi sen johtajana kuolemaansa saakka, samoin kuin vuodesta 1922 alkaen apteekkarina Helsingissä. Farmakopeakomitean jäsen hän oli 1906–1914 ja vuodesta 1925 Suomen Apteekkariyhdistyksen sihteeri.
Turpeisen puoliso vuodesta 1905 oli Elsa Sigrid Ahola. Heidät on haudattu Kulosaaren hautausmaalle.
Halttunen
Halttunen on suomalainen sukunimi, joka on muun muassa seuraavilla henkilöillä:
Mashup (tietotekniikka)
Mashup tarkoittaa tiedostoa tai sovellusta, joka yhdistelee useita erilaisia digitaalisia tiedostomuotoja tai lähteitä, kuten karttoja, musiikkia, valokuvia, videoita ja animaatioita. Käsite on alun perin lähtöisin musiikista, jossa sillä on tarkoitettu eri kappaleiden samplattuja yhdistelmiä. Mashupin ideana on luoda uutta tietoa yhdistelemällä ja rinnastamalla olemassaolevia tietoja toisiinsa.
Haverinen
Haverinen on seuraavien henkilöiden sukunimi:
Havukainen
Havukainen on muun muassa seuraavien suomalaisten henkilöiden sukunimi:
Pikkumehiläissyöjä
Pikkumehiläissyöjä ("Merops orientalis") on mehiläissyöjien heimoon kuuluva säihkylintulaji.
Pikkumehiläissyöjän pituus on 20–25 senttimetriä, joista pyrstöjouhien osuus on 2–8 senttimetriä. Pikkumehiläissyöjä on väritykseltään vihreä. Sen silmien ja kurkun alaosan poikki kulkevat mustat juovat. Sukupuolet ovat samannäköiset, mutta nuoret yksilöt ovat vanhoja himmeämmän värisiä ja niiden pyrstöjouhet ovat lyhyet. Israelissa ja Jordaniassa elävän alalajin "cyanophrys" naama on sininen ja pyyrstöjouhet lyhyehköt. Niilin suistolla elävän "cleopatra"-alalajin höyhenpuku on himmeämmän vihreä ja siltä puuttuu naaman sininen väri. Lisäksi sen pyrstöjouhet ovat pidemmät.
Pikkumehiläissyöjän kutsuääniä ovat lyhyt, kova ”kitt” ja rullaava, metallinen ”krrit”. Laulu, josta puuttuu selvä rakenne, on nopeana toistuva ja erilaisista kovista, rullaavista ja kimeistä äänistä koostuva sarja.
Pikkumehiläissyöjiä elää Lähi-idässä, Etelä-Aasiassa sekä Länsi-Afrikassa ja Keski- ja Itä-Afrikan pohjoisosissa.
Aki Ollikainen
Aki Ollikainen (s. 1973 Äänekoski) on suomalainen kirjailija ja toimittaja.
Ollikainen opiskeli Jyväskylän yliopistossa pääaineenaan yhteiskuntapolitiikka. Vuonna 2007 hän suoritti valokuvaajan ammattitutkinnon.
Ollikaisen Suomen suurten nälkävuosien aikaan sijoittuva esikoisromaani "Nälkävuosi" (2012) sai Helsingin Sanomain kirjallisuuspalkinnon. Se oli ehdolla myös Finlandia-palkinnon ja Tulenkantaja-palkinnon saajaksi. Bloginpitäjien Blogistanian Finlandia -äänestyksessä 2012 teos sai eniten ääniä. "Nälkävuodessa" esiintyvä lause ”Ensin kaatuu lapsi.” oli Lause-Finlandia-ehdokkaana. Teoksen englanninnos "White Hunger" on vuoden 2016 kansainvälisen Booker-palkinnon ehdokkaiden pitkällä listalla, jolla on 13 teosta.
Ollikaisen toinen romaani "Musta satu" (2015) pohjautuu niin kutsuttuun Tattarisuon tapaukseen. Vuonna 2018 ilmestynyt kolmas romaani "Pastoraali" kuvaa yhden kesäisen vuorokauden tapahtumia suomalaisella maalaispaikkakunnalla eri näkökulmista. 
Ollikaisen puoliso on kirjailija Milla Ollikainen, ja heillä on kaksi lasta. Perhe on asunut Sammatissa Eeva Joenpellon kirjailijakodissa.
Bollmora
Bollmora on samannimisen Tyresön kunnan keskustaajama. Se sijaitsee Tukholman läänissä ja Södermanlandin historiallisessa maakunnassa Keski-Ruotsissa.
Bollmora muodosti aikaisemmin oman taajamansa, mutta kasvoi sitten yhteen Tukholman taajaman kanssa.
Handen
Handen on Haningen kunnan keskustaajama. Se sijaitsee Tukholman läänissä ja Södermanlandin historiallisessa maakunnassa Keski-Ruotsissa.
Handen muodosti aikaisemmin oman taajamansa, mutta on sittemmin kasvanut yhteen Tukholman taajaman kanssa.
Zuwara
Zuwara on satamakaupunki Luoteis-Libyassa. Sinne on matkaa Tripolista 102 kilometriä ja Tunisian rajalta 60 kilometriä. Sen asukasluku on noin 180 000, ja seudulla puhutaan erästä berberikieliin kuuluvaa kieltä. He edustavat pääasiassa islamin ibadilaisuutta.
Seitsemän kilometrin päässä kaupungin länsipuolella on Zwaran lentoasema.
Jakobsberg
Jakobsberg on Järfällan kunnan keskustaajama. Se sijaitsee Tukholman läänissä ja Uplannin historiallisessa maakunnassa Keski-Ruotsissa.
Jakobsberg muodosti aikaisemmin oman taajamansa, mutta on sittemmin kasvanut yhteen Tukholman taajaman kanssa.
Johan Victor Strömberg
Johan Victor Strömberg (1863 Viipuri – 1932 Kuopio) oli tunnettu kuopiolainen arkkitehti.
Pääasiallisesti Strömberg piirsi kansallisromantiikan kyllästämiä jugendtyylisiä rakennuksia.
Strömberg valmistui arkkitehdiksi 1887 Polyteknillisestä opistosta, jonka jälkeen hän jatkoi heti opintojaan Italiassa sekä Saksassa, Berliinin Teknillisessä Korkeakoulussa. Vuonna 1898 hän aloitti työt Kuopion Teollisuuskoulun huoneenrakennusosaston lehtorina, jota virkaa hän hoiti eläkkeelle jäämiseensä vuoteen 1928 saakka.
Opetustyönsä lisäksi Strömberg suunnitteli 1900-luvun alkuvuosikymmeninä Kuopion kaupunkiin erinomaisella ammattitaidolla lähes kaikki merkittävämmät rakennuskohteet. Kuopiolaisesta näkökulmasta Strömbergiä voikin pitää erittäin merkityksellisenä arkkitehtina. Hän oli kaupungissa sekä arkkitehtuurin tyylin että teknisten ratkaisujen osalta edelläkävijä, joka jatkuvasti täydensi taitojaan muun muassa lukuisilla ulkomaille suuntautuneilla opintomatkoilla. Vaikka useita Strömbergin suunnittelemista rakennuksista on purettukin, näkyy hänen vaikutuksensa edelleen voimakkaasti kaupungissa.
Vuosisadan ensikymmenillä Strömberg suunnitteli myös useita puurakennuksia, joita leimaa hänen kiinnostuksensa puun rakenteellisiin käyttömahdollisuuksiin. Kun puutalot muutoin vielä tehtiin hirsiseinäisinä, Strömberg käyttikin jo runkorakennetta.
Strömbergin kiinnostus ei rajoittunut vain yksittäisiin rakennuksiin, vaan hänellä näyttää olleen mielikuva koko kaupungin tasapainoisesta arkkitehtonisesta ilmeestä. Ajatuksiaan hän rupesi toteuttamaan konkreettisesti ja Kauppakadusta muodostuikin arkkitehdin töiden näyttely.
Meijeri, Museo, Suomen pankin rakennus, Yhdyspankin rakennus, Kauppahalli, NMKY:n talo, jne...
Näin lähes kaikki julkiset rakennukset saivatkin hahmonsa Strömbergin kynästä 1900-luvun alkupuolen Kuopiossa.
Nyt 2000-luvulla säilyneissä rakennuksissa näkee Strömbergin elävän mielenkiinnon arkkitehtuuria kohtaan rakennusten yksityiskohdiossa, julkisivuissa ja muotojen moninaisuudessa.
Strömberg matkusteli vapaa-ainakaan paljon pitkin Suomea ja vietti kesiä muun muassa Helsingin Meilahdessa, jonka kesähuviloihin kokontui paljon maamme taide- ja tiedeyhteistöjä. Strömberg itse oli tuttu viertas Meilahdessa sijainneessa Villa Laaksolassa.
Lavina-Uragan
Lavina-Uragan on Ural-532362 alustalle rakennettu suurten väkijoukkojen hallitsemiseen esimerkiksi mellakantorjunnassa tarkoitettu ajoneuvo.
Djursholm
Djursholm on Danderydin kunnan keskustaajama. Se sijaitsee Tukholman läänissä ja Uplannin historiallisessa maakunnassa Keski-Ruotsissa.
Djursholm ei varsinaisesti muodosta omaa taajamaansa, vaan sen katsotaan kuuluvan Tukholman taajamaan. Djursholm oli kaupunkina 1970-luvun alun kuntauudistukseen asti. Tuolloin se liitettiin Danderydin kuntaan, jonka vaakunaksi otettiin Djursholmin vanha vaakuna.
Täby
Täby on samannimisen Täbyn kunnan keskustaajama. Se sijaitsee Tukholman läänissä ja Uplannin historiallisessa maakunnassa Keski-Ruotsissa. Vuoden 2010 lopussa taajamassa oli 61 272 asukasta.
Osa Täbyn taajamasta kuuluu sen eteläiseen naapurikuntaan Danderydiin. Aivan pieni osa siitä kuuluu myös Sollentunan kuntaan. Koko Täbyn kunta oli 1970-luvun alun kuntauudistukseen asti kauppala.
Ryhmämuotokuva
Ryhmämuotokuva eli yhteismuotokuva on useampaa henkilöä kuvaava muotokuva.
Alankomaiden taiteessa tehtiin 1500- ja 1600-luvulla paljon ryhmämuotokuvia, jotka esittävät jonkin ammattikunnan tai järjestön johtomiehiä. Kuvia nimitetään regenttikuviksi. Yleensäkin ryhmämuotokuvat olivat suosittuja protestanttisessa maailmassa ja uskonpuhdistuksen jälkeen, erityisesti barokin aikana.
Valentino
Valentino tarkoittaa esimerkiksi seuraavia:
Norjan ja Ruotsin raja
Norjan ja Ruotsin raja on 1 630 kilometriä pitkä valtionraja. Se kulkee pääasiassa pitkin Kölivuoristoa, ja sen kulku perustuu Ruotsin ja Tanskan sopimuksiin vuosilta 1734 ja 1751 (Strömstadin sopimus).
Raja alkaa etelässä Svinesundista ja päättyy pohjoisessa Suomen rajalle Kolmen valtakunnan rajapyykille.
Rautatie ylittää rajan neljässä kohdassa: Kornsjøssä (Norjan Østfoldbanen – Ruotsin Norge/Vänerbanan), Charlottenbergissä (Kongsvingerbanen – Värmlandsbanan), Storlienissä (Meråkerbanen – Mittbanan) ja Riksgränsenissä (Ofotbanen – Malmbanan).
Rajan ylittäviä maanteitä on useita, muun muassa eurooppatiet E6, E10, E12, E14, E16 ja E18.
Rymättylän rukoushuone
Rymättylän rukoushuone on Otavan saarella Rymättylässä, Naantalin kaupungissa sijaitseva rukoushuone. Rakennuksen omisti rukoushuoneyhdistys ja sen toiminnan loputtua vuonna 1975 siirtyi rakennus Rymättylän seurakunnalle.
Rukoushuoneen syntyyn vaikutti voimakkaasti etenkin lähetyssaarnaaja Frans Hannulan pitämät lähetysjuhlat. Rukoushuoneen rakentaminen aloitettiin keväällä 1911 ja se saatiin valmiiksi vuonna 1912. Rakennuksen suunnitteli kirvesmies Antti Engblom, joka otti mallia Naantalin ja Lemun uusista rukoushuoneista. Rymättylän rukoushuone on Lemun rukoushuoneen mallinen, mutta suurempi. Lisäsiipi rakennukseen tehtiin vuonna 1959. Rukoushuone on korkea ja sisustettu puupaneeleilla. Tilan akustiikka on hyvä.
Alkuaikoina toiminta oli vahvasti lähetyshenkistä ja tilaisuuksissa puhuivat muun muassa vierailevat papit. Rukoushuonetta käytti Rymättylän kolme aktiivista lähetysjärjestöä: lähetysseura, merimieslähetys ja evankeliumiyhdistys. Rukoushuoneella pidettiin myös pyhä- ja rippikoulua, hautajaisia, sekä kunnan, seurakunnan ja yhdistysten kokouksia. Myös erilaiset kuorot ja musiikkiryhmät harjoittelivat ja esiintyivät tiloissa. Rakennuksen siirryttyä vuonna 1975 seurakunnalle, on sen jälkeen tiloissa toiminut lähinnä partiolippukunta Rymättylän Märssyvahdit.
Michael Parks
Michael Parks (24. huhtikuuta 1940 Corona, Kalifornia – 9. toukokuuta 2017) oli yhdysvaltalainen näyttelijä ja laulaja. Näyttelijänä hänet tunnetaan muun muassa rooleistaan televisiosarjoissa "Colbyt", "Twin Peaks" ja "Walker, Texasista".
Gilbert Stuart
Gilbert Charles Stuart (alun perin Stewart; 3. joulukuuta 1755 – 9. heinäkuuta 1828) oli yhdysvaltalainen taidemaalari.
Häntä pidetään yhtenä Yhdysvaltojen taiteen merkittävimmistä muotokuvamaalareista.
Parhaimpana Stuartin tunnetuista teoksista pidetään keskeneräistä George Washingtonin muotokuvaa, jota toisinaan kutsutaan nimellä "The Athenaeum". Stuart aloitti työn 1796, mutta se ei tullut koskaan valmiiksi. Hän piti maalauksen itsellään ja käytti sitä mallina noin 130 kopion maalaamisessa, kopiot hän myi 100 dollarin kappalehintaan. Kuva on varsin kuuluisa siksikin, että se on kuvattu yhden dollarin setelissä. Lisäksi sitä on käytetty monissa postimerkeissä. Alkuperäinen maalaus on Bostonin taidemuseon kokoelmissa.
Uransa aikana Gilbert Stuart maalasi muotokuvan yli tuhannesta henkilöstä, muun muassa Yhdysvaltojen kuudesta ensimmäisestä presidentistä. Stuartin maalauksia on monissa museoissa kuten Metropolitan Museum of Art ja National Gallery.
Häyrinen
Häyrinen on suomenkielinen sukunimi. Tunnettuja nimenkantajia ovat:
Kuukausi järvellä
Kuukausi järvellä () on John Irvinin ohjaama yhdysvaltalais-brittiläinen romanttinen draamakomediaelokuva vuodelta 1995. Elokuva perustuu H. E. Batesin romaaniin, jonka pohjalta Trevor Bentham laati käsikirjoituksen. Elokuvan pääosissa ovat Vanessa Redgrave, Edward Fox ja Uma Thurman.
"Kuukausi järvellä" sai maailmanensi-iltansa 11. syyskuuta 1995 Toronton elokuvajuhlilla. Yhdysvalloissa elokuva sai ensi-iltansa 22. syyskuuta 1995 ja Britanniassa 21. kesäkuuta 1996.
Vuonna 1996 Vanessa Redgrave oli ehdokkaana roolisuorituksestaan parhaan naispääosan (musikaali tai komedia) Golden Globen saajaksi.
Vuonna 1913 naimaton neiti Bentley (Vanessa Redgrave) nautti kesälomastaan Italian Comojärvellä isänsä kanssa ennen ensimmäisen maailmansodan syttymistä. Elokuva sijoittuu 24 vuotta myöhempään aikaan, vuoteen 1937, ja neiti Bentleyn isä on hiljattain kuollut. Puhdistaakseen ilmapiiriä isän menettämisen jälkeen hän päättää palata Comojärvelle yksinään viettämään kuukauden kestävää kesälomaa.
Pian hän tapaa rehdin poikamiehen nimeltä Major Wilshaw (Edward Fox) ja kiinnostuu tästä. Seudulle saapuu kuitenkin myös nuori amerikkalainen neiti Beaumont (Uma Thurman), joka alkaa liehitellä Wilshaw’ta.
Pastori Jussilainen
Pastori Jussilainen on Matti Kassilan käsikirjoittama ja ohjaama komediaelokuva vuodelta 1955. Se perustuu Gustaf von Numersin näytelmään "Pastori Jussilainen", joka kertoo äreästä ja ripeäotteisesta kylän papista.
Elokuvassa pastori Jussilaisen roolissa on Edvin Laine. Elokuva palkittiin parhasta musiikista sekä Kirsti Ortola parhaasta naissivuosasta Jussi-palkinnolla vuonna 1956
Tapahtumat sijoittuvat savolaiseen kirkonkylään 1800-luvun loppupuolella. Uudenlaiset ajatukset, kuten naisasia- ja kansanopistoaatteet tekevät tuloa kylään. Nämä uuden aatemaailman vaikutteet eivät kuitenkaan saa pastoria innostumaan. Kun pastorin anoppi yllättäen saapuu vierailulle, edessä on todellinen tahtojen taistelu. Anoppi laittaa pappilassa paikat uuteen uskoon, ja näin muuttuvat myös pastorin vanhoilliset ja edistyksenvastaiset käsitykset. Häntä piinaavat myös naisongelmat. Paikalliset uskovaiset järkyttyvät, kun pastori ottaa vähän totia. Anoppia taas pidetään pahuuden ruumiillistumana.
Elokuvauutiset.fi-sivuston arvostelija pitää elokuvaa toimivana komediana ja näyttelijätyötä kautta linjan suorastaan erinomaisena. Erityisesti Laineen suoritus pastorina saa kiitosta.
Aurore Jéan
Aurore Jéan (o.s. Cuinet, s. 25. kesäkuuta 1985 Besançon) on ranskalainen uransa lopettanut maastohiihtäjä, joka edusti seuratasolla Douanes Skieurs Rousselands -seuraa.
Maastohiihdon maailmancupissa Jéan kilpaili ensimmäisen kerran La Clusaz'ssa joulukuussa 2006. Ensimmäisen palkintokorokesijoituksensa Jéan saavutti Sotšissa helmikuussa 2013 oltuaan sprintissä toinen.
Jéan osallistui ensimmäisen kerran aikuisten arvokilpailuihin Liberecin MM-kilpailuissa 2009. Vancouverin olympialaisissa 2010 hän oli neljästoista 30 kilometrin perinteisen hiihtotavan kilpailussa ja kuudes viestissä. Oslon MM-kilpailut 2011 eivät tuoneet hänelle menestystä. Val di Fiemmen MM-kilpailuissa 2013 hän sijoittui yhdistelmäkilpailussa 13:nneksi ja viestissä kuudenneksi. Sotšin olympialaisissa 2014 hän sijoittui viestissä neljänneksi, 30 kilometrin vapaan hiihtotavan yhteislähtökilpailussa kuudenneksi, perinteisen hiihtotavan parisprintissä 11:nneksi ja vapaan hiihtotavan henkilökohtaisessa sprintissä 12:nneksi. Falunin MM-kilpailuissa 2015 Jéan osallistui vain viestiin, jossa Ranska sijoittui kahdeksanneksi. Pyeongchangin olympialaisissa 2018 hän oli vapaan hiihtotavan parisprintissä kahdeksas, viestissä kahdestoista sekä henkilökohtaisilla matkoilla parhaimmillaan 10 kilometrin vapaan hiihtotavan kilpailussa 22:s ja 15 kilometrin yhdistelmähiihdossa 23:s.
Jéan lopetti uransa maastohiihtäjänä keväällä 2018.
Heikkonen
Heikkonen on suomalainen sukunimi, joka on muun muassa seuraavilla henkilöillä:
Hentunen
Hentunen on seuraavien henkilöiden sukunimi:
Ballet Pathétique
Ballet Pathétique on Jorma Uotisen koreografioima nykytanssiteos. Se kantaesitettiin Helsingin Kaupungiteatterin pienellä näyttämöllä vuonna 1989, jonka jälkeen sitä on esitetty mm. Suomen kansallisoopperassa vuosina 1994, 2001 ja 2010. Ballet Pathétiquessa musiikkina käytetään Pjotr Tshaikovskin Sinfonia nro 6 op 74 "pateettinen". Ennen Ballet Pathétiqueta Uotinen oli luonut Tero Saariselle soolon Pariisin kansainvälisiin balettikilpailuihin vuonna 1988, josta Ballet Pathétique sai teemansa.
Hujanen
Hujanen on seuraavien henkilöiden sukunimi:
Kaikenkarvaiset lemmikit
Kaikenkarvaiset lemmikit () on Michael Lehmannin ohjaama yhdysvaltalainen romanttinen komedia vuodelta 1996. Romanttisen komedian pääosissa ovat Uma Thurman, Janeane Garofalo, Ben Chaplin ja Jamie Foxx. "Kaikenkarvaiset lemmikit" on Janeane Garofalon ensimmäinen pääosa ja Ben Chaplinin ensimmäinen yhdysvaltalainen elokuva.
Elokuvan käsikirjoituksen laati Audrey Wells. Tuottajana toimi Cari-Esta Albert ja säveltäjänä Howard Shore. "Kaikenkarvaiset lemmikit" sai ensi-iltansa 26. huhtikuuta vuonna 1996. Suomessa elokuva ei päässyt teatterilevitykseen, mutta elokuva julkaistiin VHS:lle vuonna 1997.
Valokuvaaja Brian (Ben Chaplin) ihastuu radio-ohjelmaa juontavan eläinlääkärin ääneen ja pyytää tätä treffeille. Ujo ja huonosta itsetunnosta kärsivä Abby Barnes (Janeane Garofalo) suostuu tapaamiseen, mutta valehtelee samalla olevansa kaunis ja pitkä blondi. Sellainen on malli Noelle Slusarsky (Uma Thurman), joka asuu Abbyn naapurissa. Abby pyytääkin Noellea olemaan hänen sijaisensa treffeillä ja sotku kehittyy, kun Abbya esittävä Noelle ihastuu Brianiin. Brian taas luulee tapailevansa Abbya, joka seuraa romanssia kateellisena.
"Kaikenkarvaiset lemmikit" kuvattiin Kalifornian Santa Monicassa ja Los Angelesissa.
Elokuvalla on Rotten Tomatoes -sivustolla 84 prosentin "tuore"-arvosana. Elokuva oli kaupallinen menestys.
Janeane Garofalo oli ehdokkaana parhaan komediaesiintyjän MTV Movie Awardiin vuonna 1997.
Vaikka elokuva oli kunnon kaupallinen menestys, Garofalo oli erittäin epätyytyväinen siihen sanoen elokuvaa "kuluneeksi" ja epärealistiseksi.
A&M Records julkaisi soundtrackin 2. huhtikuuta 1996. Soundtrackin tuotti Howard Shore.
Raimo ”Remppu” Aaltonen
Raimo ”Remppu” Aaltonen on suomalainen graafikko ja tekstaaja. Hän toimi 1970-luvulta lähtien Ilta-Sanomien graafikkona ja sarjakuvien tekstaajana. Hän on tekstannut sanomalehtisarjakuvien lisäksi Aku Ankkaa. Hänen tekstaustyylinsä on noussut suomen tunnistetuimmaksi ja myöhemmin hänen käsialansa mallinnettiin tietokoneelle ja sitä käytetään edelleen. Hän tekstasi pitkään Charles M. Schulzin "Tenavia". Sarjassa esiintynyt Ressun veli Remppu () sai suomenkielisen nimensä Aaltosen lempinimen mukaan.
Boom Blox Bash Party
Boom Blox Bash Party (Euroopassa Boom Blox Smash Party) on EA Los Angelesin sekä Amblin Entertainmentin kehittämä ja EA Los Angelesin julkaisema fysiikkapohjainen pulmapeli. Se on jatko-osa Boom Bloxille, ja se julkaistiin Pohjois-Amerikassa 19. toukokuuta ja Euroopassa 29. toukokuuta 2009 Wii-konsolille. Peli sisältää yli 400 uutta tasoa, ja pelaajat pystyvät lataamaan uusia tasoja sekä heidän omia muokattuja tasoja netin kautta jakamiseen. Pelin kehitys aloitettiin välittömästi edeltäjän valmistuttua ja se julkistettiin virallisesti 28. tammikuuta 2009. Kuten edeltäjänkin, tämänkin pelin suunnitteli elokuvaohjaaja Steven Spielberg.
Boom Blox Bash Partyn pelattavuus muistuttaa edeltäjää, mutta se sisältää kuitenkin uutta mekaniikkaa. Sillä on myös vähemmän painotusta ampumistilassa, jonka kehittäjät kommentoivat olleen heidän vähiten suosittu moodi "Boom Bloxissa". Peli luotiin osana Electronic Artsin ja Steven Spielbergin välistä sopimusta luoden kolme alkuperäistä ominaisuutta. Huhtikuussa 2012 EA sulki nettipalvelimet, jonka myötä pelaajat eivät voi enää ladata käyttäjien luomia pelejä.
Hiisi (täsmennyssivu)
Hiisi voi viitata tai liittyä seuraaviin:
Walton Goggins
Walton Sanders Goggins (s. 10. marraskuuta 1971 Birmingham, Alabama) on yhdysvaltalainen näyttelijä, joka tunnetaan muun muassa televisiosarjoista "Justified" ja "Shield – lain varjolla" sekä elokuvista kuten "Medusan verkko", "Predators" ja "Cowboys & Aliens".
Helsinki Wolverinesin kausi 2012
Helsinki Wolverinesin kausi 2012 oli amerikkalaisen jalkapallon seuran Helsinki Wolverinesin historian 12. kausi Vaahteraliigassa. Kyseessä oli kaikkiaan Wolverinesin seurahistorian 17. toimintakausi.
Wolverines lähti kauteen hallitsevana mestarina sijoittuen runkosarjassa ensimmäiseksi. Wolverines voitti kaudella 2012 yhdeksän heidän kymmenestä runkosarjaottelusta. Pudotuspeleissä Wolverines eteni Vaahteramalja XXXIII:hin päihittämällä Porvoo Butchersin pudotuspelien välierässä 35-16 Helsingin Velodromilla. Vaahteramaljassa Wolverines hävisi Helsinki Roostersille luvuin 17-20. Seuran sijoitus oli täten SM-hopea.
Wolverinesin edustusjoukkue voitti kaikki Vaahteraliigan joukkueet Helsinki Roostersia lukuun ottamatta. Wolverines hävisi Roostersille kahdesti. Ensiksi Velodromilla Wolverinesin kotiottelussa ja toisen kerran Sonera Stadiumilla Vaahteramaljassa.
12 - Cedric Johnson
8 - Mike Andrew
9 - Timi Peltomäki
28 - Stephen Stokes
10 - Sami Kujansuu
11 - Teemu Kuusisto
16 - Teemu Rantanen
80 - Tommi Pinta
81 - Tuomas Mankki
82 - Tuomas Huusko
84 - Jere Kalla
86 - Nikke Puskala
52 - Tatu Tarkiainen
60 - Jouni Luopajärvi
64 - Kamran Osman
67 - Karri Kuuttila
69 - Tony Pietilä
76 - Lari Anderson
79 - Antero Nikku
14 - Toni Pennanen
56 - Oskari Halttunen
57 - Jarmo Rintanen
59 - Sampsa Salmela
77 - Aaro Eliasson
96 - Victor Sarvi
98 - Sander Toomla
1 - Kalle Da Silva
4 - Matti Vainiainen
29 - Isto Laalo
36 - Efe Evwaraye
42 - Ari Päivänrinta
44 - Anssi Nevalainen
45 - Aarno Sjöblom
46 - Jaakko Eskelinen
48 - Matti Lottonen
50 - Sami Toivonen
54 - Anssi Saari
55 - Max Westerlund
3 - Hannu Abonce
6 - Jeremy Henderson
7 - Ric Hennessy
19 - Tuukka Hämäläinen
20 - Tom Kokkonen
21 - Timo Heikkinen
36 - Jussi Penttinen
2 - Janne Kalpio
22 - Aku Kuhlman
82 - Jukka Satola
Head Coach - Janne Seppä
Assistant Coaches - Mike Garza & Mika Ahonen
Manageri - Peetja Mannila
Novorossijskin satama
Novorossijskin satama (, LOCODE: RU NOI tai RU NVS) on Venäjän Krasnodarin aluepiiriin Novorossijskin kaupungissa, Mustanmeren koillisosissa sijaitseva suuri merisatama.
Sataman pääoperaattorina on pörssinoteerattu satamayhtiö (OAO Novorossijski morskoi torgovyi port), jonka enemmistöomistus on Venäjän valtiolla. Tämä satamaoperaattori toimii myös Suomenlahden Primorskin öljysatamassa.
Vuosina 2014–2016 Novorossijsk oli selkeästi Venäjän suurin kauppasatama.
Novorossijskin sataman vuosittainen rahtimäärä:
Tape
Tape on vuonna 2001 ensi-iltansa saanut Richard Linklaterin ohjaama yhdysvaltalainen draamaelokuva. Sen pääosissa ovat Ethan Hawke, Robert Sean Leonard ja Uma Thurman. Koko elokuva kulkee reaaliajassa. "Tapessa" on ainoastaan kolme näyttelijää, ja elokuvan kohtaukset sijoittuvat neljän seinän sisällä olevaan yhteen huoneeseen.
"Tapen" käsikirjoituksen laati Stephen Belber. Käsikirjoitus pohjautuu Belberin samannimiseen näytelmään "Tape" (1999). Tuottajina toimivat Alexis Alexanian, Anne Walker-McBay ja Gary Winick.
Uma Thurman oli ehdokkaana roolisuorituksestaan Independent Spirit -palkinnon saajaksi vuonna 2002. Vuoden 2001 Venetsian elokuvajuhlilla Richard Linklater voitti Laterna Magica Prizen.
"Tape" sijoittuu Michiganin Lansingissa sijaitsevaan motellihuoneeseen.
Huumeita käyttävä Vince (Ethan Hawke) lojuu motellihuoneessaan ja hänen kaverinsa John saapuu kylään. Heillä alkaa pieni keskustelu menneistä high school -vuosista ja tulevasta, mikä kulkee koko ajan eteenpäin ja eteenpäin. Kävi ilmi, että Vince yrittää saada Johnin paljastamaan mukamas Johnin kymmenen vuotta sitten tekemä raiskaus. Vince saakin nauhoitettua Johnin tunnustuksen kasetille, ja Johnin yllätykseksi huoneeseen saapuu yksi uusi henkilö kyläilemään: Amy, tyttö, jonka Jon mukamas raiskasi. Alkaa vaihe, jossa kaikki tuntevat välillä itsensä vaivaantuneiksi. Lopulta Amy tekee teon, joka toimii pienenä opetuksena molemmille miehille...
"Tape" kuvattiin New Yorkissa.
"Tapea" mainostettiin mainoslauseella "Some things can't be erased."
"Tape" sai ensimmäisen ensi-iltansa kotimaassaan Sundancen elokuvajuhlilla 26. tammikuuta vuonna 2001. Tämän jälkeen "Tape" kiersi elokuvajuhlia, kuten Kanadan Toronton elokuvajuhlat 8. syyskuuta 2001 ja Vancouverin elokuvajuhlat 10. lokakuuta 2001. "Tape" sai maanlaajuisen ensi-iltansa Yhdysvalloissa 2. marraskuuta vuonna 2001. Suomessa "Tape" sai ensi-iltansa Helsingin elokuvajuhlilla 24. syyskuuta vuonna 2002.
"Tape" on saanut pääosin positiivista palautetta. "Tapella" on Rotten Tomatoes -sivustolla 77 prosentin "tuore"-arvosana, joka perustuu 90 arvosteluun. Draama on saanut 71 pistettä sadasta 26 arvostelun perusteella Metacriticissä.
Elokuvakriitikko Roger Ebert antoi "Tapelle" 3.5 tähteä neljästä. "The New York Timesin" elokuvakriitikko Stephen Holden kutsui elokuvaa teräväksi ja ylisti näyttelijäkaarta annettuaan heidän elokuvauriensa psykologisimmat roolisuoritukset. "Entertainment Weeklyn" kriitikko Owen Gleiberman antoi elokuvalle A-.
"Tape" on julkaistu myös DVD:lle.
John Trumbull
John Trumbull 6. kesäkuuta 1756 – 10. marraskuuta 1843) oli yhdysvaltalainen taidemaalari joka tunnetaan historiamaalausten tekijänä. Trumbullin maalaus Yhdysvaltojen itsenäisyysjulistuksesta oli kahden dollarin setelissä.
Trumbul oli sotilaana Yhdysvaltain vapaussodassa vuoteen 1777 asti. Vuonna 1780 hän matkusti Lontooseen, missä opiskeli Benjamin Westin johdolla. Opettajansa ehdotuksesta hän maalasi pieniä kuvia vapaussodasta ja miniatyyrimuotokuvia, joita hän teki noin 250 elämänsä aikana. Yhdysvaltain upseerina Trumbul vangittiin seitsemäksi kuukaudeksi Lontoossa.
Trumbul työskenteli 1785 Pariisissa, missä hän teki muotokuvaluonnoksia ranskalaisista upseereista "Lordi Cornwallisin antautuminen Yorktownissa" -maalausta varten.
Thomas Jeffersonin myötävaikutuksesta hän ryhtyi maalaamaan "Yhdysvaltain itsenäisyysjulistuksen allekirjoitus" -maalausta. Yhdysvaltain kongressi osti maalauksen, samoin kuin "Washington Resigning his Commission" -nimisen työn ja kaksi muuta maalausta, jotka kaikki on sijoitettu Capitolin rotundaan.
Chelsea Hotel (elokuva)
Chelsea Hotel (suomeksi myös Hotel Chelsea; ) on vuonna 2001 julkaistu Ethan Hawken ohjaama yhdysvaltalainen draamaelokuva, jonka pääosissa ovat Kris Kristofferson, Uma Thurman, Robert Sean Leonard, Vincent D'Onofrio, Natasha Richardson ja Rosario Dawson. "Chelsea Hotel" on Hawken ensimmäinen ohjaustyö. "Chelsea Hotel" sijoittuu historialliseen Hotel Chelseaan New Yorkin Manhattanilla.
Nicole Burdette laati elokuvaan käsikirjoituksen oman näytelmänsä pohjalta. "Chelsea Hotelin" tuottajina toimivat Alexis Alexanian, Pamela Koffler, Christine Vachon ja Gary Winick. Lions Gate Entertainment julkaisi elokuvan.
"Chelsea Hotel" sai ensimmäisen ensi-iltansa 21. syyskuuta vuonna 2001 Woodstockin elokuvajuhlissa. "Chelsea Hotel" sai maanlaajuisen, mutta rajoitetun ensi-iltansa Yhdysvalloissa 19. huhtikuuta vuonna 2002. Suomessa elokuva sai ensi-iltansa Helsingin elokuvajuhlissa 22. syyskuuta vuonna 2002.
"Chelsea Hotelilla" on Rotten Tomatoes -sivustolla 26 prosentin "mätä"-arvosana, joka perustuu 47 arvosteluun.
Ethan Hawke oli ehdolla Gotham-palkintoihin kuuluvaan Open Palm -palkintoon vuonna 2002.
"Chelsea Hotel" kertoo viisi tarinaa muutamista taiteilijoista heidän viettäessä erästä päivää New Yorkin nimekkäässä boheemisessa Hotel Chelseassa; kamppailemassa töidensä ja yksityiselämiensä kanssa.
Kappeliluoto
Kappeliluoto on Porin Reposaaressa sijaitseva vanha kirkonpaikka ja entinen saari. Paikalla on aikoinaan ollut merenkulkijoiden ja kalastajien käyttämä kappeli eli ns. Merikappeli sekä pieni kalastajakylä.
Kappeliluoto oli vielä 1800– ja 1900-lukujen vaihteessa erillinen saari, mutta se on myöhemmin maankohoamisen johdosta kasvanut kiinni Reposaareen ja Tahkoluoton. Lampaluodosta sen erottaa kapea "Kappelinsunti" -niminen salmi. Saaren kautta on kulkenut ikivanha Kokemäenjoen suulle johtava laivaväylä. Sitä ovat käyttäneet jo keskiajalla Ulvilan ja Teljän kauppapaikoille purjehtineet saksalaiset hansakauppiaat. On mahdollista, että ensimmäinen kappeli on rakennettu jo tuolloin. Kappeliluodon kappeli hävisi viimeistään 1700-luvulla, mutta paikalla järjestettiin kesäaikaan jumalanpalveluksia vielä 1850-luvulla.
Kappeliluotoa on käytetty myös hautausmaana. 1800-luvun puolivälissä paikalle tiedetään haudatun ainakin kolme vainajaa, mutta on mahdollista että hautauksia on vuosisatojen kuluessa tehty useampiakin. Kappelin ja hautausmaan lisäksi paikalla on ollut kalastajakylä. Vuonna 1981 suoritetuissa kaivauksissa Kappeliluodosta löydettiin vanha kaivo, useita rakennusten perustuksia sekä kiveyksiä, jotka ovat todennäköisesti peräisin kalastajien asumuksista. 1870-luvulta aina 1940-luvulle asti alueella sijaitsi Reposaaren sahan lautatarha.
Kappeliluodon läpi kulkevat nykyään Reposaareen johtava Seututie 269 sekä Tahkoluodon satamaan kulkeva Tampere–Pori-radan osuus. Lisäksi Kappeliluodossa on pienveneille tarkoitettu venesatama.
Kappeliluodon korkeimmalle kohdalle on rakennettu ympyränmuotoinen kivimuuri, jonka keskellä on kivistä muurattu muistomerkki.
M/S Turso
M/S "Turso" on Helsingissä vuonna 1896 rakennettu hinaaja. Alus on merkitty Museoviraston Perinnelaivarekisteriin ja sen omistaa Jukka Pohjamo.
Tuotteen elinkaari
Tuotteen elinkaari tarkoittaa esineen, ohjelmiston tai muun vastaavan käyttöaikaa tuotteena. Tuotteen elinkaari alkaa jo esisuunnitteluvaiheessa, tuotteelle asetettavia vaatimuksia kartoitettaessa ja tuotteen ominaisuuksia määriteltäessä. Ominaisuuksien määrittelyn jälkeen "suunnitteluvaihessa" tuote muokkaantuu yleensä useiden iteratiivisten suunnittelusyklien ja mahdollisten prototyyppivaiheiden aikana. Suunnitteluvaiheen jälkeen tuote siirtyy "tuotantoon" ja valmistuu käyttäjille käytettäväksi. Käytön aikana sitä "huolletaan" ja parannellaan vikoja korjaamalla sekä uusia ominaisuuksia lisäämällä. Tuotteen elinkaaren viimeinen vaihe on tuotteen "poistuminen käytöstä" joko jätteeksi tai kierrätykseen.
Työkaluksi yhdistämään eri vaiheiden toimintoja ja hallintaa on kehitetty erityisiä tietokoneohjelmia, niin sanottuja PLM-järjestelmiä ().
Tuotteen elinkaarelle voidaan myös laskea kokonaiskustannukset, "elinkaarikustannus", ja tutkia eri vaiheiden osuutta niistä.
Tuotteen paras käyttöikä on sen elinkaaren keskivaiheen osa ja hiukan sen jälkeinen osa. Silloin vikoja on vähiten, toiminnallisuus hyvä ja käyttökelpoisuus parhaimmillaan. Tuotteen lisäksi elinkaarta ajatellaan myös "yksittäisen laitteen elinkaarena".
Tuottajan näkökulmasta tuotteen elinkaari on se aika, joka alkaa tuotteen esisuunnitteluvaiheesta ja päättyy tuotteen tuotannon sekä teollisen tai kaupallisen tuen loputtua. Tuotteen tai palvelun loppukäyttäjä arvioi tuotetta sen hyödyllisyyttä ja kustannustehokkuutta elinjaksoa hallitsemalla.
HTC One X+
HTC One X+ on lokakuussa 2012 esitelty matkapuhelin. Se on HTC Corporationin julkaisema päivitetty versio HTC One X -puhelimesta. Muutoksia ovat mm. 1,7 GHz päivitetty Tegra3-prosessori, hieman ylikellotettu GeForce ULP -näytönohjain ja isompi akku, sekä erilainen väriteema (musta/punainen), mutta valkoista väriä ei ole saatavilla.
Käyttöjärjestelmä on Android 4.1.1 'Jelly Bean'.